|  |  |
| --- | --- |
|  Justiitsministeeriuminfo@justdigi.ee | Teie: Meie: 07.01.2025 nr 9-3/49 |

Kuusalu Vallavalitsuse päring

Justiitsministeeriumile seoses

ÜVK avalikustamisega

Kuusalu Vallavolikogu kinnitas oma 18. detsember.2024 otsusega nr 20 „Kuusalu valla ühisveevärgi- ja kanalisatsiooni ning sademevee ärajuhtimise arendamise kava aastateks 2024-2036“ (edaspidi ÜVK). Kava avalikustamisel Riigi Teatajas juhtis Justiitsministeerium tähelepanu asjaolule, et vastavalt Ühisveevärgi ja -kanalisatsiooni seaduse (edaspidi ÜVVKS) § 15 lg-le 7 peavad arengukava kooseisus olevad skeemid olema piiratud ligipääsuga, kui elutähtsa teenuse riskianalüüsi ja toimepidevuse plaani puudutav teave.

Hädaolukorra seaduse (edaspidi HOS) § 36 lg 4 p-i 3 kohaselt korraldab kohaliku omavalitsuse üksus oma haldusterritooriumil veega varustamist ja kanalisatsiooni, kui elutähtsa teenuse toimepidevust. HOS § 39 lg 2 kohaselt kirjeldatakse elutähtsa teenuse toimepidevuse riskianalüüsis teenuse katkestust põhjustavaid ohte, nende tõenäosust, teenuse katkestuse tagajärgi ja muid olulisi asjaolusid.

ÜVVKS § 14 kohaselt peab arengukava sisaldama ühisveevärgi ja -kanalisatsiooni süsteemide tehnilist kirjeldust, seisukorda ja sobivuse hinnangut (p 4). Lisaks peavad olema kirjeldatud piirkonna riskid, mis võivad ohustada ühisveevärgi – ja kanalisatsiooni teenuse toimepidevust ning nende riskide maandamise meetmeid (p 14).

Avaliku teabe seaduse (edaspidi AvTS) § 35 lg 181 kohaselt peab kohalik teabevaldaja tunnistama asutusesiseseks kasutamiseks teabe, mis puudutab elutähtsa teenuse riskianalüüsi ja toimepidevuse plaani.

Arvestades, et ÜVVKS kohaselt peab arengukava sisaldama elutähtsa teenuse toimepidevuse ja riskide hinnangut, mis on HOS alusel elutähtsa teenuse riskianalüüsi osa, siis AvTS alusel ei tohiks avalikustada ühisveevärki- ja kanalisatsiooni valdkonna arengukava.

Eeltoodust tulenevalt soovib Kuusalu Vallavalitsus täpsustada:

1. Milliseid dokumente võivad kohalikud omavalitsused ÜVK puhul avalikustada? Kas AK märkega peavad olema vaid skeemid või peab ka seletuskiri olema AK märkega, sest puudutab elutähtsa teenust põhjustavaid ohte?
2. Kas seletuskirja avalikustamiseks on vajalik osa informatsioon kinni katta ja kui on, siis milline informatsioon?

Lugupidamisega

(allkirjastatud digitaalselt)

Terje Kraanvelt

vallavanem

Margus Kirss

margus.kirss@kuusalu.ee